کاتانیا

کاتانیا (Catania) دووەم شاری گەورییە لە سیسیلیا بەپێی ڕووبەر و ژمارەی دانیشتووان لە دوای پالێرمۆ. سەرەڕای ئەوەی دووەم شاری دوورگەکەیە، کاتانیا ناوەندی چڕترین ناوچەی شاریی سیسیلییە، کە یەکێکە لە گەورەترین ناوچە شارستانییەکانی ئیتاڵیا. شارەکە خاوەنی ژێرخانێکی گرنگی گواستنەوەی ڕێگاوبان و ھێڵی ئاسنە، ھەروەھا سەرەکیترین فڕۆکەخانەی سیسیلیا لەخۆدەگرێت (کە پێنجەمینە لە ئیتاڵیا). شارەکە لە کەناری ڕۆژھەڵاتی سیسیل ھەڵکەوتووە، بەرەو دەریای ئیۆنی دەڕوانێت و لە بناری چیا گڕدارە چالاکەکەی ئێتنا ھەڵکەوتووە. کاتانیا پایتەختی پارێزگایەکەیە کە لە ٥٨ شارەوانی پێکھاتووە و بە «شاری مەترۆپۆڵیتنی کاتانیا» ناسراوە، کە حەوتەمین ناوچەی مەترۆپۆڵیتنی گەورەی ئیتاڵیایە. ژمارەی دانیشتووانی خودی شارەکە ٢٩٧٬٥١٧ کەسە، لەکاتێکدا ژمارەی دانیشتووانی شاری مەترۆپۆڵیتنی کاتانیا ١٬٠٦٨٬٥٦٣ کەسە. سەرچاوەکان